CELEX: C2005/296/59
Language: el
Date: 2005-11-26 00:00:00
Title: Υπόθεση T-338/05: Προσφυγή που ασκήθηκε στις  9 Σεπτεμβρίου 2005  — Claudel κατά Ελεγκτικού Συνεδρίου

26.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 296/27
            
         Προσφυγή που ασκήθηκε στις 9 Σεπτεμβρίου 2005 — Claudel κατά Ελεγκτικού Συνεδρίου
   (Υπόθεση T-338/05)
   (2005/C 296/59)
   Γλώσσα διαδικασίας: η γαλλική
   Διάδικοι
   
      Προσφεύγων: Raymond Claudel (Merl, Λουξεμβούργο) (εκπρόσωπος: E. Boigelot, δικηγόρος)
   
      Καθού: Ευρωπαϊκό Ελεγκτικό Συνέδριο
   Αιτήματα του προσφεύγοντος
   
               —
            
            
               να ακυρώσει την απόφαση του Ευρωπαϊκού Ελεγκτικού Συνεδρίου της 11ης Νοεμβρίου 2004 (DEC 183/04/DEF), και δη την παράγραφο 17, δ), που δεν αναγνωρίζει ότι ο προσφεύγων ασκούσε καθήκοντα προϊσταμένου διοικητικής μονάδας στις 30 Απριλίου 2004·
            
         
               —
            
            
               να επιδικάσει αποζημίωση για υλική ζημία και ηθική βλάβη ex aequo και bono 5 000 ευρώ με επιφύλαξη του δικαιώματος αυξήσεως κατά τη διάρκεια της δίκης·
            
         
               —
            
            
               να καταδικάσει εν πάση περιπτώσει το καθού στα δικαστικά έξοδα.
            
         Ισχυρισμοί και κύρια επιχειρήματα
   Ο προσφεύγων είναι υπάλληλος στο Ελεγκτικό Συνέδριο υπεύθυνος της υπηρεσίας εξωτερικών σχέσεων. Με την προσφυγή του βάλλει κατά της αποφάσεως του Ελεγκτικού Συνεδρίου στο μέτρο που δεν αναγνωρίζει ότι ασκεί καθήκοντα προϊσταμένου διοικητικής μονάδας και κατά συνέπεια, δεν του αναγνωρίζει το πλεονέκτημα που προβλέπει το άρθρο 44 του ΚΥΚ όπως ισχύει μετά την 1η Μαΐου 2004.
   Στο πλαίσιο της προσφυγής του ο προσφεύγων επικαλείται παράβαση των άρθρων 44 και 7 του παραρτήματος XIII του ΚΥΚ καθώς και πρόδηλη πλάνη εκτιμήσεως όσον αφορά τον χαρακτηρισμό της θέσης του. Επικαλείται επίσης παράβαση της υποχρεώσεως αιτιολογήσεως, παραβίαση της αρχής της ίσης μεταχείρισης, του καθήκοντος μέριμνα καθώς και της αρχής της χρηστής διοίκησης. Ο προσφεύγων ζητεί επίσης αποζημίωση για τη ζημία που υποστηρίζει ότι υπέστη.